**אורן אהרוני** (נולד ב-22 באפריל 1981) הוא כתב ספורט וצלם ישראלי בישראל היום.

ביוגרפיה
--------

אהרוני נולד בתל השומר ברמת גן וגדל בפתח תקווה. למד הנדסאי אלקטרוניקה ושירת כטכנאי לוחמה אלקטרונית בבסיס חיל האוויר בחצור.

החל מ-2005 שימש כעורך הראשי באתר הוועד האולימפי בישראל וב-2008 מונה לכתב הספורט האולימפי ב-ynet וצלם ספורט, עד לאיחוד המערכות עם ידיעות אחרונות ב-2011, שם עבד עד סוף דצמבר 2021.

במהלך תפקידו, היה שליח המערכת למשחקים האולימפיים בלונדון 2012, ריו 2016 וטוקיו 2020. סיקר עשרות אירועי ספורט בארץ ובעולם, החל מטורניר הטניס ברולאן גארוס ב-2006 עד 2008, חצי גמר גביע דייוויס בספרד ב-2009, משחקי אירופה 2015 בבאקו, אליפויות עולם ואירופה בג'ודו, שחייה, אתלטיקה והתעמלות אמנותית.

בדצמבר 2017, זכה במקום השני בקטגוריית הספורט במסגרת תערכות "עדות מקומית". ובינואר 2020, הוענק לו אות הוקרה מיוחד מהוועד הפראלימפי בישראל, על כיסוי הוגן, בקיאות בתחום וחשיפת הספורט הפראלימפי בקרב קהלים רבים.

החל מינואר 2022, מונה לכתב הספורט האולימפי וצלם ישראל היום.

כתבות בולטות
------------

באוגוסט 2015, חשף כי המדליסט האולימפי מסידני 2000, חותר הקיאקים מיכאל קלגנוב, החליט לעזוב את ישראל ולעבור לאמן בגרמניה. ביולי 2017 פרסם כי האלוף האולימפי בגלישה גל פרידמן מצא מקור פרנסה חדש והפך לצלם אירועים. בנובמבר אותה שנה, קיים ראיון בלעדי עם הג'ודוקא הטוב בעולם טדי רינר.

ב-2019 פרסם לראשונה, כי שלטונות מלזיה לא מאפשרים לנבחרת השחייה הפראלימפית הישראלית להיכנס למדינה כדי להשתתף באליפות העולם, בעקבות כך, הוועד הפראלימפי הבינלאומי (IPC) החליט לבטל את אליפות ולהעבירה לבריטניה.

ב-6 באפריל 2020, ייזם ביחד עם אלוף העולם בג'ודו שגיאמוקי, פרויקט מיוחד בזמן הקורונה, לגייס כסף לקניית מכונות הנשמה וציוד הקריטי עבור בית החולים לניאדו בנתניה ובסופו של דבר גויסו רבע מיליון שקל.

בינואר 2021, טס לקטאר לאליפות העולם בג'ודו, להתלוות באופן בלעדי לסעיד מולאי, שנאלץ להימלט מאיראן לאחר שלא הורשה להתחרות מול ישראלי.

סיקור אירועי ספורט בחו"ל
------------------------

2007 – רולאן גארוס (צרפת)

2008 – רולאן גארוס (צרפת)

2009 – רולאן גארוס (צרפת), חצי גמר גביע דייוויס (ספרד)

2010 – אליפות אירופה באתלטיקה בברצלונה (ספרד)

2011 – אליפות אירופה בג'ודו באיסטנבול (טורקיה), אליפות העולם בג'ודו בפריז (צרפת), גנק נגד מכבי חיפה (בלגיה), מאריבור נגד מכבי חיפה (סלובניה)

2012 – אולימפיאדת לונדון (בריטניה)

2013 – אליפות אירופה בג'ודו בבודפשט (הונגריה), אליפות העולם בשחייה בברצלונה (ספרד)

2014 – אליפות אירופה בשחייה בברלין (גרמניה), אליפות אירופה בג'ודו במונפלייה (צרפת)

2015 – אליפות העולם בג'ודו באסטנה (קזחסטן), משחקי אירופה בבאקו (אזרבייג'ן)

2016 – אולימפיאדת ריו (ברזיל)

2017 – אליפות אירופה בג'ודו בורשה (פולין), אליפות העולם בג'ודו משקל פתוח במרקש (מרוקו)

2018 – אליפות העולם בג'ודו בבאקו (אזרבייג'ן)

2019 – אליפות העולם בג'ודו בטוקיו (יפן), אליפות העולם בהתעמלות אמנותית בבאקו (אזרבייג'ן), המאסטרס בג'ודו בצ'ינגדאו (סין)

2020 – אליפות אירופה בג'ודו בפראג (צ'כיה)

2021 – המאסטרס בג'ודו בדוחה (קטאר), אליפות אירופה בג'ודו בליסבון (פורטוגל), אולימפיאדת טוקיו (יפן)

2022 – אליפות אירופה בג'ודו בסופיה (בולגריה), אליפות אירופה בשחייה ברומא (איטליה), אליפות העולם בג'ודו בטשקנט (אוזבקיסטן), מרתון ניו יורק (ארצות הברית)

2023 - אליפות העולם בג'ודו בדוחה (קטאר), המאסטרס בג'ודו בבודשפט (הוגריה), אליפות העולם בהתעמלות אמנותית בולנסיה (ספרד)

קישורים חיצוניים
----------------

* 
* אורן אהרוני באתר ישראל היום

הערות שוליים
------------

1. ↑  מקום שני לצלם ynet ו"ידיעות אחרונות" בתערוכת "עדות מקומית"
2. ↑  הוועד הפראלימפי העניק אות הוקרה לעיתונאי אורן אהרוני
3. ↑  המדליסט האולימפי מיכאל קלגנוב עוזב את ישראל
4. ↑  הג'וב החדש של גל פרידמן: צלם חתונות
5. ↑  רב-אלוף רינר
6. ↑  מלזיה מסרבת לאפשר לישראלים להשתתף באליפות העולם
7. ↑  בגלל ישראל: בוטלה אליפות העולם בשחייה פראלימפית במלזיה
8. ↑  בלעדי: הקרב של שגיא מוקי למען חולי הקורונה
9. ↑  הניצחון של שגיא מוקי: רבע מיליון שקל למכונות הנשמה
10. ↑  בלעדי - מפגש עם אלוף העולם שברח מאיראן: "אני מאוד רוצה לבוא לגראנד-סלאם בת"א"